Sveiki,

Paldies par izmaiņām.

Par velo uz ceļa - CSN noteikumi par to, ka velo jāizmanto esošā infrastruktūra nav automātiski obligāti šādā vietā. Pirmkārt, CSN paredz, ka ceļu tik un tā var izmantot, ja veloceļi ir "attālināti no ceļa" kā šeit. Un otrkārt, noteikumi attiecas uz "gājēju un velosipēdu ceļu" (sadalīts), bet šis sākotnējais posms ir "kopīgs gājēju un velosipēdu ceļš" (nesadalīts).

Pievērsīšu uzmanību, ka access tegi (`bicycle`, `foot` utt.) ir priekš atļautās, legālās lietošanas. Ja ceļš ir aizaudzis un nelietojams, tad tas ir vai nu jādzēš pavisam vai arī jānorāda tādas vērtības kā `smoothness` vai `trail_visibility`. Jo šis ietekmē ne tikai velo vai kājāmgājējus, bet jebkuru transportlīdzekli un pārvietošanās veidu no ratiņkrēsla līdz sporta inventāram utt. Norādot `bicycle=no` vai `access=no`, tiek pieņemts, ka pārvietoties ir aizliegts tieši ar šiem veidiem, nevis to, ka nav iespējams vai apgrūtināti. Pieminēšu arī to, ka pašlaik ir gadalaika posms, kad daudzi ceļi ir aizauguši, kas ir pieejami citā laikā.

* https://wiki.openstreetmap.org/wiki/Key:access
* https://wiki.openstreetmap.org/wiki/Key:smoothness
* https://wiki.openstreetmap.org/wiki/Key:trail_visibility